Foto: AP Photo/Pavel Golovkin Yaponiya TIV rahbari Taro Kononing ma’lum qilishicha, mamlakat bosh vaziri Sindzo Abe va KXDR yetakchisi Kim Chen In o‘rtasida uchrashuv o‘tkazishga shoshilmaslik kerak. Bu haqda TASS yapon OAVga asosan xabar bermoqda. «Men biz umuman hech narsa qilmasak ham, bunga qarshi emasman. Shoshilishga hech qanday hojat yo‘q», - deya aytib o‘tdi u. Eslatib o‘tamiz, avvalroq Taro Kono KXDRda mamlakat yangi yadro sinovlarini o‘tkazishni rejalashtirayotganidan darak beruvchi holatlar qayd etilgani haqida ma’lum qilgandi. «Ayni damda avvalgi yadro sinovi o‘tkazilgan tunneldan tuproqni olib chiqish ishlari olib borilmoqda. KXDR keyingi sinovga tayyorgarlik ko‘rmoqda», - degan u.